পিরোজপুর, খালিদ আবু, বাংলাদেশনিউজ২৪x৭.কম  জেলার জিয়ানগরে অবৈধ ইঞ্জিন চালিত টমটমের চাকায় পৃষ্ট হয়ে শাওন বালী নামে এক শিশু নিহত হয়। অভিভাবক সূত্রে জানা গেছে, উপজেলার চারা খালী গ্রামের শুভঙ্কর বালীর শিশু পুত্র শাওন (৪)  বৃহস্পতিবার বিকালে রাস্তা দিয়ে যাওয়ার সময় পিছন দিক থেকে আসা যাত্রীবাহী টমটম তাকে চাপা দেয়।  মারাত্মক আহত অবস্থায় পিরোজপুর সদর হাসপাতালে নিয়ে আসার পর রাত ৮টায় চিকিৎসাধীন অবস্থায় সে মারা যায়। এ ব্যাপারে জিয়ানগর থানার অফিসার ইন চার্জ আঃ রাজ্জাক ঘটনার সত্যতা স্বীকার করে বলেন, এখন পর্যন্ত কোন মামলা হয়নি।  বাংলাদেশনিউজ২৪x৭.কম/প্রতিনিধি/এসএ.